**Tomás Luis de Victoria** (ca. 1548 – 1611) var en spansk renessansekomponist. 

Victoria skrev utelukkende kirkemusikalske vokalverk og blir ofte kalt «den spanske Palestrina».

Liv og virke
------------

Tomás Luis var Francisco Luis de Victoria og Francisca Suárez de la Conchas sjuende av i alt elleve barn. Faren døde tidlig og Tomás ble tatt hånd om av onkelen Juan Luis som var sogneprest i nærheten av Ávila. Onkelen sørget for å gi ham en solid skolegang med ditto sangundervisning i katedralen i Avila og på stedets jesuittgymnas. 

Victoria fikk stipend av Filip II av Spania og reiste rundt 1565 til Roma for å studere ved jesuittenes presteseminar *Collegium Germanicum*. I 1571 etterfulgte han Palestrina som leder (*moderator musicae*) av institusjonens orkester. 

I 1585 vendte Victoria tilbake til Spania der han ble kapellan for keiserinne Maria av Spania (1528–1603) som var blitt enke. Samtidig ledet han orkesteret til det keiserlige kloster *De las Descalzas de Santa Clara* («Barfotnonnenes kloster»). Victoria ble ved klosteret til sin død og hadde ulike funksjoner: prest, komponist, kordirigent og organist. I overensstemmelse med eget ønske skrev han bare noen få verk ved klosteret, det mest kjente er rekviet *Officium defunctorum*.

Musikk
------

I 1572 publiserte Victoria en samling motetter som etablerte ham som komponist. Eksempler på kjente motetter fra samlingen er «O magnum mysterium», «O vos omnes»" og «Vere languores».

Rundt 1585 gav han ut en samling musikkverk med blant annet *Officium Sanctae Hebdomadae*. Foranledningen til verket er ikke kjent, for til forskjell fra mange komposisjoner fra hans tid er ikke verket dedisert en levende person. Samlingen inneholder 37 enkeltsanger som skulle synges på de viktigste dagene i den stille uke, dvs. palmesøndag, skjærtorsdag, langfredag og påskeaften, alltid *ad matutinum* (kl. 03.00). Dette er et av høydepunktene i renessansens polyfone musikk.

*Officium defunctorum* ble skrevet som et rekviem for den avdøde keiserinnen Maria av Spania. Dessuten skrev han en mengde messer og motetter, samt en miserere. På samme måte som Gregorio Allegris kjente *Miserere*, hører Victorias pasjoner til det faste repertoaret i Det sixtinske kapell der de har blitt oppført i over 300 år. 

Victorias musikk forstås best på bakgrunn av hans virke som prest og en intens religiøsitet. I tråd med tidsånden skrev han utelukkende for religiøse anledninger. Konsilet i Trient (1545–1563) krevde at kirkemusikken skulle være forståelig og enkel, og Victoria føyde seg etter disse kravene. Til tross for de begrensningene konsilets krav innebar, skapte han en mer konsentrert og uttrykksfull musikk enn noen annen komponist i den romerske skole.

Ettermæle
---------

Ved siden av italieneren Giovanni da Palestrina og valloneren Orlando di Lasso regnes han som en av de viktigste europeiske komponistene fra motreformasjonens tid, og i selskap med Francisco Guerrero og Cristóbal de Morales blant de mest betydningsfulle spanske renessansekomponistene.

I 1961 ble klippen Vittoria Buttress på Aleksanderøya i Antarktis oppkalt etter Victoria.

Se også
-------

* Renessansemusikk
* Kirkemusikk

Referanser
----------

1. ↑   Gemeinsame Normdatei, GND-ID 118975579, besøkt 14. august 2015[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   Trove, Trove person-ID 1291899, besøkt 9. oktober 2017[Hentet fra Wikidata]
4. ↑   CONOR.BG, CONOR.BG ID 47055461[Hentet fra Wikidata]
5. ↑   Musicalics, Musicalics komponist-ID 82422[Hentet fra Wikidata]
6. ↑   LIBRIS, libris.kb.se, utgitt 1. oktober 2014, besøkt 24. august 2018[Hentet fra Wikidata]

Kilder
------

* (en) Tomás Luis de Victoria hos *Encyclopædia Britannica*
* «Victoria, Tomás Luis de (1548–1611)», *Encyclopedia of the Early Modern World*, hentet 30. august 2018 fra encyclopedia.com

Eksterne lenker
---------------

* (en) Tomás Luis de Victoria – kategori av bilder, video eller lyd på Commons Rediger på Wikidata

* (en) Tomás Luis de Victoria – galleri av bilder, video eller lyd på Commons Rediger på Wikidata
* (de) «Tomás Luis de Victoria» i *Biographisch-Bibliographisches Kirchenlexikon* (BBKL).

Media

|  |
| --- |
| Unus ex discipulis meis |
|  |
|  |

|  |
| --- |
| Caligaverunt oculi mei |
|  |
|  |

|  |
| --- |
| Amicus meus |
|  |
|  |

|  |
| --- |
| O vos omnes |
|  |
| Liveopptak fra 2003 med The Tudor Consort *(1.8Mb)* |

* *Problemer med å avspille filene? Se mediehjelp.*

Noter
* (en) Fritt tilgjengelige noter av Tomás Luis de Victoria på Mutopia-prosjektet
* (en) Fritt tilgjengelige noter av Tomás Luis de Victoria i International Music Score Library Project
* (en) Fritt tilgjengelige noter av Tomás Luis de Victoria i Choral Public Domain Library (ChoralWiki)
* Cipoo.net Noter (PDF + midi)
* (en) (es) TomasLuisDeVictoria.org Noter (PDF + midi) og opptak
* (sv) Musikk med Umeå Akademiska Kör

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC **·** ICCU **·** BNE **·** CiNii **·** BBC Things **·** MusicBrainz **·** Discogs **·** AllMusic
 |